GREŞELI CE SE POT COMITE ÎN TIMPUL DESFǍŞURǍRII UNEI PARTIDE DE OINǍ

Greşeli comise la semicerc.
Pentru ca bătaia mingii cu bastonul să fie considerată regulamentală, jucătorul care serveşte mingea, cât şi cel care efectuează bătaia trebuie să se găsească cu ambele picioare în zona de bătaie şi în spatele semicercului. Menţionăm că diametrul semicercului face parte din teren şi deci călcarea lui de catre cel ce serveşte mingea sau bate mingea, constituie o încălcare a regulamentului. Cine trebuie să observe această neregularitate? Arbitrul de la bătaie care dă o semnalizare arbitrului principal pentru a o anula, chiar dacă prin această bătaie sa obţinut puncte suplimentare, puncte care sunt decisive pentru rezultatul final.


Jucătorii de la bătaie speculând neatenia arbitrului sau poziţia sa prea departe de semicerc (în teren şi nu în apropierea semicercului) comit intenţionat aceste incălcări de regulament, pentru a obţine puncte suplimentare. Numai fruntaşul echipei de la prindere are în sarcinile lui misiunea de a observa servirea şi bătaia mingii, semnalizând arbitrului infracţiunea. Dar arbitrul, cum am arătat mai sus nu a văzut faza. De aici discuţii, proteste de ambele părţi, care de cele mai multe ori se soldează, cu părerea de moment a arbitrului de la bătaie (influenţat de jucătorii care protestează mai vehement). Rezolvarea nu poate fi regulamentară decât dacă arbitrul de la bătaie se găseşte în apropierea semicercului, de unde poate vedea clar modul cum se efectuează bătaia şi deci să ia hotărarea cea mai justă.

În ultimul timp s-a putut observa tendinţa jucătorilor de la bătaie aflaţi în spatele liniilor de bătaie şi întoarcere, de a ieşi din terenul de joc în mod neregulamentar. Profitând de neatenţia arbitrilor, unii jucători aflaţi în această situaţie, intră în terenul de joc, înainte de efectuarea bătăii propriu zise, care corespunde cu momentul în care mingea a părăsit palma jucătorului ce o serveşte pentru bătaie. Numai în acest moment jucătorii de la bătaie aflaţi în situaţia de mai sus, pot ieşi în teren, iar jucătorii de la prindere, de a părăsi careurile pentru a prinde mingea din zbor. Neprocedându-se astfel jucătorii în culpă reuşesc să câştige în mod fraudulos un spaţiu din teren. Asemenea intrări în teren neregulamentare se sancţionează cu înapoierea pe liniile iniţiale a tuturor jucătorilor ieşiţi în teren şi anularea bătăii, chiar dacă prin această bătaie s-ar fi obţinut puncte suplimentare. Jucătorul căruia i s-a anulat o asemenea bătaie, cauzată de intenţia neregulamentară a coechipierilor săi, nu mai repetă bătaia ci este trecut în spatele liniei de plecare. Tot în spatele acestor linii se mai întâmplă şi alte tendinţe de a eluda regulamentul, numai din lipsă de vigilenă a arbitrilor. Este vorba de încercările unor jucători ai echipei de la bătaie de a ieşi în terenul de joc şi apoi a se reîntoarce. În această privină regulamentul jocului de oină prevede că liniile de bătaie şi de fund fac parte din terenul de joc şi dacă au fost atinse cu piciorul, jucătorul respective se consideră intrat in teren, fara a mai vorbi de depăşirea ei completă.


 Cu toate măsurile de precauţie luate de jucătorii echipei de la “prindere” de a supraveghea aceste ieşiri neregulamentare, de cele mai multe ori asemenea măsuri rămân fără efect, din moment ce arbitrii respectivi, nu supraveghează cu atenţie ceea ce se petrece în spaţiul rezervat competenţei lor, fapt ce duce la favorizarea echipei în culpă.
Obstrucţia fruntaşului şi fundaşului.
 La unele jocuri s-a observat tendinţa jucătorilor de la bătaie,de a transforma marcajul în mod nesportiv într-un avantaj, pentru el sau coechipierii săi. Prin marcaj, jucătorii echipei de la bătaie aflaţi în joc, caută să împiedice pe adversari să-şi desfăşoare în mod normal jocul, fie aşezându-se în faţa lui, fie executând o serie de mişcări scurte, derutante, în diferite direcţii, fără însă a-l atinge cu corpul. 


Atunci când adversarul, este împiedicat să-şi desfăşoare jocul normal, ţinându-l cu mâinile sau intrând cu corpul în el, avem de-a face cu o obstructie fara însă a-l atinge cu corpul. 


Atunci când adversarul, este împiedicat să-şi desfăşoare jocul normal, ţinându-l cu mâinile sau intrând cu corpul în el, avem de-a face cu o obstruţie pe care regulamentul de joc o sancţionează. Tot obstrucţie se numeşte şi situaţia când fundaşul sau fruntaşul văd venind în viteză, spre liniile lor, jucători ai echipei de la bătaie şi pentru a-i împiedica, fără să aibă mingea se aşează în calea lor, exact în locul unde aceştia trebuie să treacă linia.


Obstrucţie se numeşte deasemenea şi fapta jucătorului de la bătaie, care în mod intentionat sau premeditat în trecerea peste linia de sosire sau scăpare bruschează pe fundaş sau fruntaş, trântindu-l jos, pentru a-l împiedica să prindă mingea sau să poata efectua ţintirea. În acest mod, el permite coechipierilor săi să treacă peste liniile respective neloviţi. Tot obstrucţie se consideră şi când un jucător din echipa de la “prindere”  se aşează lângă jucătorul din apărare sau în faţa lui, sub pretextul de a ridica mingile pe care jucătorul din “apărare” le prinde şi este nevoit să le pună jos. Asemenea poziţie este neregulamentară, deoarece jucătorul din apărare este jenat în organizarea apărării sale. Jucătorul de la prindere trebuie să stea la o distanţă de 2 metri, lateral sau în spatele jucătorului din apărare. În ultimul timp s-a putut constata că puţini arbitri au semnalat infracţiunea sau au sancţionat-o prompt. Ceea ce îngrijorează este faptul că această obstrucţie a inceput să fie săvârşită în mod intenţionat şi premeditat .
S-a mai putut observa tendinţa jucătorilor de la bătaie  aflaţi în spatele liniilor de plecare sau de întoarcere şi deci în afară de joc, de a împiedica prin mişcările lor pe fundaş sau fruntaş, în zone, aşezându-se în faţă sau calea lor atunci când fug după o minge trasă de un coechipier, întirziind în acest fel intervenţia fundaşului sau fruntaşului, pentru a da posibilitatea coechipierilor lor de a câştiga cât mai mult teren. Regulamentul este prompt în a sancţiona asemenea abateri, dar arbitrii de cele mai multe ori nu le sancţionează, deşi asemenea sancţiuni merg până la eliminarea jucătorului în culpă.


Puncte suplimentare.
 Pentru ca prinderea unei mingi venite în zbor, în terenul de joc, din bătaia mingii cu bastonul, să fie regulamentară (valabilă) trebuie ca în momentul când se efectuează bătaia, jucătorii echipei de la prindere să se găsească în cercuri, iar fundaşul în zona de fund, sau cel puţin cu un picior pe linia de fund şi cu celălalt în zonă. Ce se întâmplă însă? Atât jucătorii de la prindere cât şi fundaşul nu-şi păstrează în mod regulamentar locurile în momentul când se efectuează bătaia mingii.


Se pot observa cazuri, când fundaşul aflat în zonă îşi dă seama că mingea în traiectoria ei va depăşi linia de fund şi pentru a împiedica obţinerea de puncte suplimentare de către echipa de la bătaie, în mod fraudulos după ce mingea a trecut in traiectoria ei peste această linie face, un salt acrobatic şi apoi în elan (voit) se opreşte  cu mingea  in mana în faţa liniei de fund. În cazul când arbitii nu au sesizat acest “truc” (astăzi bine cunoscut în oină) nu acordă punctele suplimentare, ba ceva şi mai grav, mingea fiind prinsă după părerea lor (greşită) în faţa liniei de fund, dictează şi jucare prinsului la mijloc,fază în care jucătorul respectiv poate să fie lovit şi deci rezultatul partidei viciat. Regulamentul este clar în rezolvarea acestei situaţii dacă nu se intâmplă o eroare de arbitraj, care duce la creearea multor discuţii neprincipiale de către jucătorul care încearcă să eludeze regulamentul.Dacă inducerea în eroare reuşeşte ea se pune frecvent în aplicare.
Prinsul la mijloc. 
Nu vom descrie aici modul după care se efectuează prinsul la mijloc cu greşeli ce se pot comite intenţionat de jucătorii în cauză. Deasemenea trebuie să arătăm că regulamentul de joc precizează în amănunţime, desfăşurarea acestei faze foarte dinamice şi spectaculoase şi cu toate acstea jucătorii ambelor echipe caută să profite de neatenia arbitrilor sau a jucătorilor adverşi.


Pentru a înlătura această tendinţă problema care trebuie rezolvată de la început este stabilirea precisă a spaţiului în care se desfăşoară această fază, a mişcărilor ce le sunt premise jucătorilor să le facă în teren, prin respectarea regulamentului, şi a modului cum arbitri trebuie să pună în aplicare regulile prevăzute în regulament. Orice abatere de la normele stabilite duce la creerea de situaţii care contravin regulamentului. Încălcarea acestor reguli: jucătorii de la prindere, nu respectă spațiul de 2 m şi direcţia de aşezare, revin de cele mai multe ori în faţa sau în apropierea apărătorului, împiedicândul în efectuarea apărării sale. Apărătorul, din cauza acestui marcaj neregulamentar, nu mai păstrează nici el diagonala pe care trebuie să se mişte, ieşind chiar cu 1-2 metri în dreapta sau în stânga de această diagonală. De cele mai  multe ori arbitri nu intervin la pozițiile create de jucătorii de la prindere, dar sancţionează prompt greşelile jucătorului prins la mijloc, deci jocul este oprit, se poartă discuţii neprincipiale, care de cele mai multe ori pentru a fi curmate arbitri se mulţumesc să admită situaia de fapt şi de aici o fază de joc ratată.

